CELEX: 32020R0288
Language: lt
Date: 2020-02-28 00:00:00
Title: Komisijos įgyvendinimo reglamentas (ES) 2020/288 2020 m. vasario 28 d. kuriuo 311-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

2.3.2020   
               
               
                  LT
               
               
                  Europos Sąjungos oficialusis leidinys
               
               
                  L 61/1
               
            
         KOMISIJOS ĮGYVENDINIMO REGLAMENTAS (ES) 2020/288
         2020 m. vasario 28 d.
         kuriuo 311-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 1 dalį,
         kadangi:
         
                     (1)
                  
                  
                     Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;
                  
               
                     (2)
                  
                  
                     2020 m. vasario 23 d. Jungtinių Tautų Saugumo Tarybos Sankcijų komitetas nusprendė asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą papildyti dviem įrašais;
                  
               
                     (3)
                  
                  
                     todėl Reglamento (EB) Nr. 881/2002 I priedas turėtų būti atitinkamai iš dalies pakeistas;
                  
               
                     (4)
                  
                  
                     siekiant užtikrinti, kad šiame reglamente numatytos priemonės būtų veiksmingos, jis turėtų įsigalioti nedelsiant,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 881/2002 I priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 28 d.
            
               
                  Komisijos vardu
               
               
                  Pirmininkės pavedimu
               
               
                  Laikinai einantis generalinio direktoriaus pareigas
               
               
                  Finansinio stabilumo, finansinių paslaugų ir kapitalo rinkų sąjungos generalinis direktoratas
               
            
         
         
            (1)  OL L 139, 2002 5 29, p. 9.
      
      
         
            PRIEDAS
            Reglamento (EB) Nr. 881/2002 I priedo antraštinė dalis „Juridiniai asmenys, grupės ir organizacijos“ papildoma šiais įrašais:
            
                        1.
                     
                     
                        „Islamo valstybės Vakarų Afrikos provincija (ISWAP) (alias: a) Islamo valstybė Irake ir Levante – Vakarų Afrika (ISIL-WA), b) Irako ir Sirijos islamo valstybė – Vakarų Afrika (ISIS-WA), c) Irako ir Sirijos islamo valstybės Vakarų Afrikos provincija (ISISWAP), d) Irako ir Levanto islamo valstybė – Vakarų Afrika). Kita informacija: Susijusi su Islamo valstybe Irake ir Levante (Irake įtraukta į sąrašą kaip Al-Qaida). 2015 m. kovo mėn. įkurta Abubakar Shekau. Nuo Jama'atu Ahlis Sunna Lidda'Awati Wal-Jihad (Boko Haram) atskilusi grupė. Vykdė teroristinius išpuolius Nigerijoje. Įtraukimo į sąrašą pagal 7e straipsnio e punktą data: 2020 02 23.“
                     
                  
                        2.
                     
                     
                        „Islamo valstybė Didžiojoje Sacharoje (ISGS) (alias: a) Islamo valstybė Irake ir Sirijoje – Didžioji Sachara (ISIS-GS), b) Irako ir Sirijos islamo valstybė – Didžioji Sachara (ISIS-GS), c) Irako ir Levanto islamo valstybė – Didžioji Sachara (ISIL-GS), d) Didžiojo Sachelio islamo valstybė, e) ISIS Didžiajame Sachelyje, f) ISIS Didžiojoje Sacharoje, g) ISIS Islamo Sachelyje). Kita informacija: 2015 m. gegužės mėn. įkurta Adnan Abu Walid al-Sahraoui. Susijusi su Islamo valstybe Irake ir Levante (Irake įtraukta į sąrašą kaip Al-Qaida). Nuo Al-Mourabitoun atskilusi grupė. Vykdė teroristinius išpuolius Malyje, Nigeryje ir Burkina Fase. Įtraukimo į sąrašą pagal 7e straipsnio e punktą data: 2020 02 23.“